EELNÕU

15.12.2025

**Töötervishoiu ja tööohutuse seaduse muutmise seadus**

**§ 1. Töötervishoiu ja tööohutuse seaduse muutmine**

Töötervishoiu ja tööohutuse seaduses tehakse järgmised muudatused:

**1)** paragrahvi 131 lõige 16 muudetakse ja sõnastatakse järgmiselt:

„(16) Töötervishoiuteenuse osutaja säilitab töötervishoiuteenuse osutamisega seotud andmeid tervishoiuteenuste korraldamise seaduses sätestatud tingimustel ja korras.“;

**2)** paragrahvi 131 lõige 17 tunnistatakse kehtetuks;

**3)** paragrahvi 241 lõiget 3 täiendatakse punktiga 7 järgmises sõnastuses:

„7) andmed töötaja tervisekontrolli otsuste kohta.“;

**4)** seadust täiendatakse §-ga 319 järgmises sõnastuses:

„**§ 319. Käesoleva seaduse § 131 lõike 16 rakendamine**

(1) Tööandja säilitab enne 2026. aasta 1. juulit väljastatud tervisekontrolli otsuseid kümme aastat teenuseosutamisest arvates.

(2) Tööandja säilitab enne 2026. aasta 1. juulit väljastatud tervisekontrolli otsuseid 40 aastat arvates töötaja viimasest kokkupuutest kantserogeeni, mutageeni või bioloogilise ohuteguriga, mis võib põhjustada haigestumise, millel on kauakestvad rasked tagajärjed, ning viis aastat arvates töötaja viimasest kokkupuutest reproduktiivtoksilise ainega.“.

**§ 2. Seaduse jõustumine**

Käesolev seadus jõustub 2026. aasta 1. juulil.

Lauri Hussar

Riigikogu esimees

Tallinn, „.....“....................

Algatab Vabariigi Valitsus

„.....“.......................

allkirjastatud digitaalselt